stanford-oval/wikipedia huggingface dataset:
Riutta-akvaario
Riutta-akvaarion perustaminen ja hoito > Suunnittelu

Riutta-akvaario on syytä suunnitella huolellisesti ennen sen perustamista ja laitteiden hankintaa. Laitteistoa suunniteltaessa pitää kiinnittää huomiota haluttujen korallien valontarpeeseen ja kalojen mahdolliseen taipumukseen näykkiä muita kaloja, selkärangattomia tai koralleja. Jotkut kalalajit hyppivät helposti, ja silloin harkitaan korotetun yläkehyksen eli canopyn rakentamista. Pitää myös miettiä, miten sähkö kulkee ja mihin roiskuva vesi joutuu. lähde?
Myös kivimuodostelmat suunnitellaan eliöiden tarpeiden mukaan: korallit pitää saada sopivaan valoon ja virtaukseen, ja jotkut kalalajit tarvitsevat avointa uimatilaa, toiset hiekkapohjaa, kolmannet piilopaikkoja. Kiviä voi kiinnittää toisiinsa ja koralleja kiviin erityisillä meriakvaariokäyttöön suunnitelluilla kaksikomponenttimassoilla, mutta kerran liimattuja rakenteita on myöhemmin vaikea purkaa. Kiviin voi myös porata reikiä ja pujotella reiällisistä kivistä torneja PVC-putkien ympärille. Kivien väliin pitää jättää tilaa niin että vesi pääsee virtaamaan, ja kivet kannattaa laittaa oikein päin, niin että ne sivut, joissa jo kasvaa kalkkilevää, saavat edelleen valoa.
Korallien sijoittelussa on muistettava jättää kasvunvaraa, ja varottava, etteivät aggressiiviset kivikorallit joudu liian lähelle toisiaan. Joidenkin selkärangattomien, kuten merimakkaroiden ja merivuokkojen sijoittelu on jätettävä eläimen itsensä tehtäväksi: se hakee paikkansa uudessa altaassa ja mieluisen paikan löydyttyä saattaa pysytä kuukausia tai vuosia samassa kohdassa. lähde?
Riutta-akvaarion perustaminen ja hoito > Perustaminen

Kun allas ja laitteet ovat paikoillaan, valmistetaan merivettä vastaavaa vettä sekoittamalla makeaan veteen jotakin akvaariokäyttöön tarkoitettua suolaseosta. Oikea suolapitoisuus tarkistetaan ominaispainomittarilla. Kun suola on liuennut ja vesi on sopivan lämmintä, sinne voidaan tuoda hiekka ja elävä kivi. Sitten alkaa kypsyttely, jolloin bakteerikannat vakiintuvat ja elävästä kivestä alkaa kasvaa erilaisia eliöitä. Kypsyttelyn aikana vesiarvot heilahtelevat eri suuntiin ja liian aikaisin ostetut korallit ja kalat kuolevat myrkytyksiin. Vasta 3–5 viikon kuluttua voidaan tuoda ensimmäiset ostetut otukset eläinkaupasta.
Riutta-akvaarion perustaminen ja hoito > Säännöllinen hoito

Normaaleihin hoitotoimenpiteisiin kuuluvat seuraavat asiat, joista osa voidaan automatisoida ainakin osittain
ruokinta kuivaruokien lisäksi tyypillisesti pakastetuilla pienäyriäisillä kuten massiäyriäisillä, kuivatulla merilevällä (esimerkiksi sushia varten myydyllä nori-levällä), kiehautetuilla kasviksilla (kesäkurpitsa, salaatti) ja elävällä planktonilla kuten rataseläimillä, joita voi kasvattaa eri altaassa tai sumpussa. Monia altaita täytyy ruokkia ainakin kahdesti päivässä, jotta päivä- ja ilta-aktiiviset lajit saavat osansa. lähde?
vaahdottimen likavaahtosäiliön tyhjennys
liiallisen makrolevän poistaminen
puhtaan veden lisääminen haihtuneen tilalle (ei siis suolavettä; suola ei haihdu); jos vettä haihtuu liikaa, suolatasapaino heittelehtii ja osmoosi voi kuivattaa tai turvottaa eliöitä. Siksi käytetään usein automaattia, joka lisää haihtuvan veden tilalle vähitellen uutta vettä.
osittaiset vedenvaihdot (yleensä harvemmin kuin makean veden akvaarioissa: suositukset vaihtelevat välillä 10 % kuukaudessa – 10 % vuodessa)
kalkin lisääminen korallien käyttämän tilalle; tämä voidaan joskus yhdistää korvausvesi-automatiikkaan
Kuvagalleria

Keltaraputokkoja Cryptocentrus cinctus
Keltavälskäri Zebrasoma flavescens
Calcinus laevimanus -erakkorapu
Lysmata debelius -katkarapu
Turbinaria-kivikoralli (SPS)
Neptheidae-pehmytkoralli
Kuplavuokko Entacmaea quadricolor
Putkimato Spirobranchus giganteus
Käärmetähti Opheiolepis elegans
Cladiella-pehmytkoralli
Jättiläissimpukka
Linckia laevigata-meritähti
Aiheesta muualla

Wikimedia Commonsissa on kuvia tai muita tiedostoja aiheesta .
Merivesi-portaali Merivesiharrastus suomessa
Merivesi-portaali Suomalaisten harrastajien akvaarioita
Kuvasarja[vanhentunut linkki] riutta-akvaarion kehittymisestä 18 kuukauden aikana
Reefkeeping.com - laaja englanninkielinen verkkolehti
Reefceeping.com - saman verkkolehden suppeampi suomenkielinen osio
Advanced Aquarist - englanninkielinen verkkolehti
Conscientious Aquarist - englanninkielinen verkkolehti
Pienikokoinen riutta-akvaario
Erilaisia kivikoralleja ylhäältä päin katsottuina. Mittakaavana vihreät kalat oikeassa laidassa ovat noin 5-7 cm pitkiä.
Merivuokko Bristolin eläintarhan akvaariossa
Keltavälskäri ja vuokkokala sopivat hyvin riutta-akvaarioon.
Putkistoa, joka siirtää vettä apualtaan ja pääaltaan välillä
35 metrin syvyydessä otettu kuva on selvästi sinisävyinen, koska merivesi siivilöi valosta pois oranssit aallonpituudet.
Yksinkertaistettu kuvio veden kierrosta allassysteemin eri osien välillä
Säikky purppuranuolikko tarvitsee hyppäämiseltä suojaavat reunat
Keltaraputokko kaivautuu osaksi hiekkaan
Joitakin kuivaruokia syövät sekä kalat että selkärangattomat
Veli-Matti Ruisma

| Veli-Matti Ruisma> Henkilötiedot |
| --- | --- |
Syntynyt: 28. syyskuuta 1954 (ikä 70) Pori
Kansalaisuus:   Suomi
Jääkiekkoilija
Lempinimi:  Mr. Aivo, Mate
Pelipaikka:  keskushyökkääjä
Maila:  vasen
Pituus:  182 cm
Paino:  78 kg
Pelaajaura
Pääsarjaura:  1972–1988
Seurat:  Ässät (SMS/SML) Luleå HF (SEL)
Veli-Matti Ruisma (s. 28. syyskuuta 1954 Pori) on entinen suomalainen jääkiekkoilija.
Ura

Ruisma pelasi SM-sarjaa ja -liigaa Ässissä 12 kautta ja lisäksi neljä kautta Luulajassa Ruotsin 1. divisioonaa ja Elitserieniä. Hän edusti Suomen maajoukkuetta kaksissa MM-kisoissa ja yhteensä 43 maaottelussa, joissa hän teki viisi maalia ja sai neljä syöttöpistettä. Urallaan Ruisma pelasi SM-sarjassa ja -liigassa 328 runkosarjaottelua, teki 124 maalia ja antoi 165 syöttöä eli yhteensä 289 tehopistettä. Jäähyminuutteja Ruismalle kertyi 172. Pudotuspeleissä vastaavat tilastot olivat 30 ottelua, 11 + 19 = 30 tehopistettä ja 40 jäähyminuuttia. Ruisman uran parhaat saavutukset olivat Ässien mestaruus kaudella 1977–1978 ja osallisuus Luulajan nousussa Elitserieniin.
Muuta

Pelaajauransa jälkeen Ruisma on toiminut Porin jäähallin kentänhoitajana.  Hänen poikansa Kristian Ruisma pelasi jääkiekkoa Ässien A-junioreissa ja Mestiksen SaPKossa, KooKoossa ja HCK:ssa.
Nisída

| --- | --- |
Muut nimet:  Zoodóchos Pigí (Ζωοδόχος Πηγή)
Sijainti:  37°46′31″N, 23°33′05″E, Aígina Saaret, Attika Kreikka
Saariryhmä:  Argo-Saroniset saaret
Vesialue:  Saroninlahti
Merialue:  Egeanmeri, Välimeri
Pinta-ala:  0,016 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Nisída (kreik. Νησίδα, myös ”Toúrloksen saari”, Νησίδα του Τούρλου, Nisída tou Toúrlou) eli Zoodóchos Pigí (Ζωοδόχος Πηγή) on pieni Kreikan saari, joka kuuluu Argo-Saronisiin saariin ja sijaitsee Saroninlahdessa Aíginan saaren pohjoisrannikon edustalla. Saaren pinta-ala on noin 0,016 neliökilometriä ja se on asumaton. Hallinnollisesti Nisída kuuluu Aíginan kuntaan, Saarten alueyksikköön ja Attikan alueeseen. Saaren nimi tarkoittaa ”Pientä saarta”. Toisen nimensä se on saanut saarella olevasta Neitsyt Marialle ”Elävöittävälle lähteelle” (Zoodóchos Pigí) omistetusta pienestä kirkosta.
Rotherham United FC
Managerit

| Nimi | Vuodet |
| --- | --- |
Billy Heald: 1925–1929
Stanley Davies: 1929–1930
Billy Heald: 1930–1933
Reg Freeman: 1934–1952
Andy Smailes: 1952–1958
Tom Johnston: 1958–1962
Danny Williams: 1962–1965
Jack Mansell: 1965–1967
Tommy Docherty: 1967–1968
Jim McAnearney: 1968–1973
Jimmy McGuigan: 1973–1979
Ian Porterfield: 1979–1981
Emlyn Hughes: 1981–1983
George Kerr: 1983–1985
Norman Hunter: 1985–1987
Dave Cusack: 1987–1988
Billy McEwan: 1988–1991
Phil Henson: 1991–1994
Archie Gemmill & John McGovern: 1994–1996
Danny Bergara: 1996–1997
Ronnie Moore: 1997–2005
Mick Harford: 2005
Alan Knill: 2005–2007
Mark Robins: 2007–2009
Ronnie Moore: 2009–2011
Andy Scott: 2011–2012
Steve Evans: 2012–2015
Neil Redfearn: 2015–2016
Neil Warnock: 2016
Alan Stubbs: 2016
Kenny Jackett: 2016
Paul Warne: 2016–2022
Matt Taylor: 2022–2023
Leam Richardson: 2023–2024
Niska (Kiestinki)

| Niska Зашеек, Zašejek |
| --- | --- |
 Niskan kylää.
 Niska
 Koordinaatit: 66°15′10″N, 31°6′23″E 
Valtio:  Venäjä
Tasavalta:  Karjalan tasavalta
Piiri:  Louhen piiri
Kunta:  Kiestinki
Hallinto:  
 – Asutustyyppi:  kylä
Väkiluku   (2013):  34
Infobox OKVirheellinen NIMI-arvo: 
Niska (ven. Заше́ек, Zašejek) on kylä Karjalan tasavallan Louhen piirin Kiestingin kunnassa Venäjällä. Se sijaitsee Pääjärven koillisrannalla 73 kilometriä Kiestingistä luoteeseen. Kylässä on 34 asukasta (vuonna 2013).
Pääjärven volostiin kuulunut Niskan kylä mainitaan ensimmäisen kerran vuonna 1788. 1800- ja 1900-lukujen vaihteessa se kuului Oulangan volostin Kuntikylän kyläkuntaan. Vuonna 1905 kylässä oli 18 taloa ja 118 asukasta.
Neuvostoaikana perustettiin Kiestingin piiriin kuulunut Niskan kyläneuvosto, johon käsitti myös Hirvieniemen (ven. Hirvinavolok), Kukasjärven (Kukasozero) ja Kuntikylän sekä joukon 1920- ja 1930-luvun vaihteessa syntyneitä metsätyömaita. Vuonna 1933 niissä oli 666 asukasta, joista yli 90 % oli karjalaisia ja loput etupäässä venäläisiä. Niskan kyläryhmään kuuluivat Niskankylän lisäksi Aarinkiranta, Nuuppa ja Säynöäniemi. Niissä oli yhteensä 129 asukasta, kaikki karjalaisia. Vuonna 1959 Niskan kyläneuvostoon liitettiin Oulangan kyläneuvosto.
Niskaan johtaa maapohjainen tie Kiestingistä. Palveluihin kuuluvat kirjasto ja lääkintäasema. Kylässä on jatkosodassa kaatuneiden neuvostoliittolaisten rajavartijoiden hautapaikka ja lähistöllä kivikautinen asuinpaikka. Majoitusta ja muita matkailupalveluja tarjoaa lomakylä Niska.
Niobiumpentafluoridi

| Niobiumpentafluoridi |
| --- | --- |

Tunnisteet
CAS-numero:  7783-68-8
PubChem CID:  82217 ja 9794098
Ominaisuudet
Molekyylikaava:  NbF5
Moolimassa:  187,91
Ulkomuoto:  Väritön kiteinen aine
Sulamispiste:  79 °C 
Kiehumispiste:  234 °C
Tiheys:  3,54 g/cm3
Liukoisuus veteen:  Reagoi veden kanssa
Niobiumpentafluoridi (NbF5) eli niobium(V)fluoridi on niobiumin ja fluorin muodostama epäorgaaninen molekyyliyhdiste. Yhdistettä voidaan käyttää niobiumin ja niobiumyhdisteiden valmistukseen.
Ominaisuudet, valmistus ja käyttö

Huoneenlämpötilassa niobiumpentafluoridi on väritöntä kiteistä ja hygroskooppista ainetta. Yhdisteen alkeiskoppi on monokliininen ja kiinteänä se esiintyy tetrameerinä. Niobiumpentafluoridi hydrolysoituu veden vaikutuksesta mutta liukenee eräisiin orgaanisiin liuottimiin kuten etanoliin ja kloroformiin. Aine on Lewis-happo ja reagoi esimerkiksi fluoridi-ionien kanssa muodostaen kompleksisen heksafluoroniobaatti(V)ionin ([NbF6]-).
Niobiumpentafluoridia valmistetaan metallisen niobiumin ja fluori tai vetyfluoridin välisellä reaktiolla 250–300 °C:n lämpötilassa. Sitä voidaan valmistaa myös niobiumpentakloridin ja vetyfluoridin reaktiolla.
Niobiumpentafluoridia käytetään välivaiheena erotettaessa niobiumia myös tantaalia sisältävistä malmeista. Siitä voidaan valmistaa myös muita niobiumyhdisteitä.
Kimmo Nikkanen

Kimmo Nikkanen (s. 2. joulukuuta 1970) on suomalainen liiketoiminnan kehittäjä, yrityskaupan asiantuntija ja näkyvä hahmo ICT-toimialan PK-yritysten verkottajana ja toimintaedellytysten edistäjänä. Yleisesti Nikkanen tunnetaan tuotteliaana tietokirjailijana ja toimittajana.
Työhistoria

Nikkanen on toiminut 5 kertaa toimitusjohtajana, 3 kertaa liiketoiminnan kehitysjohtajana, 2 kertaa myyntijohtajana ja kerran maajohtajana. Tietokirjailijana hän on tuottanut 32 teosta, joita on myyty kahdeksassa Euroopan maassa yhteensä yli 100 000 kappaletta . Hän on toiminut useiden yritysten neuvonantajana, hallitustyöskentelyn sparraajana, Keksintösäätiön Tuoteväylässä, Kauppakamarin kouluttajana , Revontuliryhmän jäsenenä  ja Round Table-  ja Rotary-palvelujärjestöissä  jäsenenä.
Nikkasella on kokemusta liiketoiminnan ja kaupankäynnin kehittämisestä 1980-luvulta saakka. Hän on toiminut mm. Oyj Liinos Abp:ssa liiketoiminnan kehitysjohtajana , Oyj Visma Software Abp:n liiketoiminnan kehitysjohtajana ja VB-maajohtajana , Oy Odin Intl Ab:n toimitusjohtajana, CR-Keskus Oy:ssä kehitysjohtajana, Elisa Oyj:ssä kehitysjohtajana ja myyntijohtajana, Advokatum Oy:ssä toimitusjohtajana  ja yrityskaupan asiantuntijana. Julkisuudessa on myös ollut esillä joitakin hänen tekemiään yrityssijoituksia .
Kimmo Nikkanen toimi myös alkuperäisellä MoonTV-kanavalla pelitoimittajana sekä peliarvostelijana ja juonsi mm. viikoittaista PC-peliluola-ohjelmaa ennen Jarno Sarkulaa. Tämän pohjalta hän kirjoitti myös monia Sony PlayStation- sekä PC-peleihin liittyviä opaskirjoja.
Hän on aktiivinen taustavaikuttaja monissa ICT-toimialan ja pelisisältöjen kehittämiseen liittyvissä hankkeissa  ja on kirittänyt monia yhtiöitä toimintansa kehittämisessä . Häntä ovat kiinnostaneet erityisesti yhteistyöhön  ja verkostoitumiseen liittyvät haasteet . Nikkanen oli mm. vuosina 2004–2005 aktiivisesti mukana Kainuun kaikkien kuntien omistaman maakunnallisen elinkeinotoiminnan kehittämisyhtiön, Kainuun Etu Oy, toiminnassa ja noin 25 ICT-yrityksen muodostamassa IT-Pooli –konsortiossa . Hän on myös ollut käynnistämässä Kajaanin Innovaatio- ja yrittäjyyskeskus Innovan toimintaa, luomassa toimintatapoja uusien tuotteiden ja palveluiden kehittämiseen ja kaupallistamiseen .
Nykyään Kimmo Nikkanen on lammastilan yrittäjä.
Koulutus

Nikkanen on opiskellut kasvatustiedettä ja johtamista Jyväskylän yliopistossa ja saanut tutkintotodistuksensa vuonna 2003. Lisäksi hän on suorittanut opintojaksoja Irlannissa Irish Management Institutessa (IMI). Nikkanen on itse toiminut kouluttajana ja pyydettynä puhujana sadoissa tilaisuuksissa ja tapahtumissa sekä antanut kymmeniä radio- ja televisiohaastatteluita .
Harrastukset

Nikkanen on yksi Suomen menestyneimpiä urheiluampujia kivääriaseilla nuorten sarjoissa. Nikkasella on sijoituksia kansainvälisissä kilpailuissa, useita Pohjoismaiden mestaruuksia ja lukuisia Suomen mestaruuksia.lähde? Nikkanen on tehnyt yhteensä viisi Suomen ennätystä pienoiskiväärillä.lähde? Hän on kuulunut Ampujaurheiluliiton edustusjoukkueeseen, A-valmennusryhmään  ja käynyt Armeijan Urheilukoulun ja on reservin upseeri. Nykyään harrastuksena pitkänmatkan juoksu, moottorikelkkailu ja konsolipelaaminen.lähde?
Julkaisut

Internet World Wide Web -hakemisto : vuosikirja 1/96 (kuvitus: Panu Kovanen) (1995)
Julkishallinnon Internet WWW-hakemisto 1996–1997 (piirrokset Panu Kovanen) (1996)
Netgate[at]pagina : suuri WWW-hakemisto (1996)
PC-pelikirja (1996)
Duke Nukem 3D : pelintekijän opas (1997)
Pelieditoijan Käsikirja (1997)
Internet-paljastuksia.  (Kansi- ja selkäalanimeke: Kuinka selviytyä hengissä kyberavaruudessa)  Espoo:  Suomen atk-kustannus, 1997.  ISBN 951-762-554-5
Internet tiedonhakukoneet (1997)
Internet tiedonhakukoneet. 2 : Internet oppijan työkaluna (toinen tekijä Markus Nikkanen) (1997)
Nintendo 64 -huijauskoodit (1998)
PC pelien huijauskoodit (1998)
PC-pelikirja 98 (1998)
PC-peliraamattu '99 (toinen tekijä Tuula Nikkanen) (1999)
Playstation pelaajan megajättiopus (1999)
Playstation pelikirja 98 (1998)
Niklosamidi

| --- | --- |


Niklosamidi
Systemaattinen (IUPAC) nimi
5-kloori-N-(2-kloori-4-nitrofenyyli)-2-hydroksibentsamidi
Tunnisteet
CAS-numero: 50-65-7
ATC-koodi: P02DA01
PubChem CID: 4477
DrugBank: DB06803
Kemialliset tiedot
Kaava: C13H8N2Cl2O4 
Moolimassa: 327,114
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 225–230 °C 
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Niklosamidi (C13H8N2Cl2O4) on salisyyliamidijohdannaisiin kuuluva orgaaninen yhdiste. Yhdistettä voidaan käyttää lääketieteessä ja eläinlääketieteessä loismatoinfektioiden hoitamiseen. Niklosamidi kuuluu WHO:n julkaisemalle tärkeimpien lääkeaineiden listalle.
Ominaisuudet ja käyttö

Huoneenlämpötilassa niklosamidi on vaaleankeltaista kiteistä ainetta. Yhdiste on käytännöllisesti katsoen veteen liukenematonta, mutta liukenee asetoniin ja pienessä määrin etanoliin, dietyylieetteriin tai kloroformiin.
Niklosamidi estää loismatojen oksidatiivista fosforylaatiota estämällä ATP:n biosynteesiä. Lisäksi se aktivoi ATPaasia ja tämä johtaa lopulta madon solujen energiavarastojen ehtymiseen ja matojen kuolemaan. Niklosamidi estää myös solujen glukoosin sisäänottoa. Niklosamidi tehoaa erityisesti heisimatoihin.
Haittavaikutukset

Niklosamidi on yleensä hyvin siedetty lääkeaine. Tyypillisimpiä haittavaikutuksia ovat huonovointisuus ja vatsakivut.
Valmistus

Niklosamidia syntetisoidaan 5-kloorisalisyylihapon ja 2-kloori-4-nitroaniliinin välisellä reaktiolla fosforitrikloridin läsnä ollessa.
Aiheesta muualla

Human Metabolome Database (HMDB): Niclosamide (englanniksi)
Toxin and Toxin Target Database (T3DB): Niclosamide (englanniksi)
Kyoto Encyclopedia of Genes and Genomes (KEGG): Niclosamide (englanniksi)
ChemBlink: Niclosamide (englanniksi)
Tapio Nirkko

| Mitalit> Maa:   Suomi.Miesten purjehdus.EM-kilpailut   | Mitalit> Maa:   Suomi.Miesten purjehdus.EM-kilpailut   | Mitalit> Maa:   Suomi.Miesten purjehdus.EM-kilpailut   | Maa:   Suomi> Miesten purjehdus. |
| --- | --- | --- | --- |
|  Hopeaa | Varna 2009 | Finnjolla |  |
Tapio Kalevi Nirkko (s. 24. elokuuta 1984 Espoo) on uransa vuonna 2019 lopettanut suomalainen kilpapurjehtija Finnjolla-luokassa. Hän edusti Espoon Pursiseuraa ja häntä valmensi Joakim Wilenius.
Nirkko saavutti olympiapaikan sijoittumalla vuoden 2007 MM-kilpailuissa sijalle 12. Pekingin olympialaisissa 2008 Nirkko sijoittui 18:nneksi. Vuonna 2009 Nirkko purjehti hopealle Finnjollien EM-kilpailuissa Mustallamerellä Bulgariassa.
Vuonna 2011 Nirkko oli MM-kilpailuissa 12:s ja saavutti maapaikan Lontoon kesäolympialaisiin. Lontoossa hän oli kymmenes. Vuoden 2012 MM-kilpailuissa hän sijoittui viidenneksi. Vuonna 2014 Nirkko oli MM-kisoissa 16:s ja varmisti Suomelle neljännen purjehduksen maapaikan Rion olympialaisiin 2016. Elokuussa 2015 Nirkko sijoittui Rion esiolympialaisissa toiseksi. Rion olympialaisissa Nirkko oli 15:s.
Saavutukset

| 0 | 1 | 2 | 3 |
| --- | --- | --- | --- |
|  Olympialaiset 18. sija 2008  10. sija 2012  15. sija 2016  |  MM-kilpailut 43. sija 2002  59. sija 2003  40. sija 2004  21. sija 2005  20. sija 2006  12. sija 2007  11. sija 2008  14. sija 2009  39. sija 2010  12. sija 2011  5. sija 2012  51. sija 2013  16. sija 2014  10. sija 2015  38. sija 2017  23. sija 2018  |  EM-kilpailut 52. sija 2003  44. sija 2004  31. sija 2005  14. sija 2006  37. sija 2007  12. sija 2008  Hopeaa 2009  23. sija 2010  16. sija 2013  20. sija 2014  26. sija 2017  13. sija 2018  31. sija 2019  |  Alle 22-vuotiaiden MM-kilpailut Pronssia 2003  Kultaa 2004  Hopeaa 2005  |
Lähteet: 2002–2008, 2009–
Pentti Nikula

| Pentti Nikula |
| --- | --- |
 Pentti Nikula vuonna 1963
Henkilötiedot
Koko nimi:  Pentti Kustaa Nikula
Syntynyt: 3. helmikuuta 1939 (ikä 85) Somero
Yleisurheilija
Pituus:  180  cm
Paino:  68 kg
Laji:  seiväshyppy
| Mitalit> Maa:   Suomi.Miesten yleisurheilu.EM-kilpailut  | Mitalit> Maa:   Suomi.Miesten yleisurheilu.EM-kilpailut  | Mitalit> Maa:   Suomi.Miesten yleisurheilu.EM-kilpailut  | Maa:   Suomi> Miesten yleisurheilu. |
| --- | --- | --- | --- |
|  Kultaa | Belgrad 1962 | seiväshyppy |  |
Pentti Kustaa Nikula (s. 3. helmikuuta 1939 Somero) on suomalainen seiväshyppääjä, Euroopan mestari, maailmanennätysmies ja viiden metrin haamurajan rikkoja.
Nikula voitti EM-kultaa seiväshypyssä Belgradissa 1962 tuloksella 480. Tokion olympialaisissa 1964 hän oli seitsemäs.
Nikula oli ennakkosuosikki Belgradissa, sillä hän oli hypännyt seiväshypyn maailmanennätyksen 494 Kauhavalla 22. kesäkuuta 1962. Seuraavalla hallikaudella Nikulasta tuli maailman ensimmäinen viiden metrin ylittäjä hypättyään samassa kisassa 500, 505 ja 510 Pajulahdessa 2. helmikuuta 1963. Nämä kolme ylitystä paransivat kukin aiempaa maailmanennätystä.
Suomen mestaruuden Nikula voitti vuosina 1962 ja 1964 sekä Pohjoismaiden mestaruuden 1963. Vuoden urheilijaksi hänet valittiin 1962. Samana vuonna Pentti Nikula äänestettiin Vuoden suosituimmaksi suomalaiseksi Viikkolehden äänestyksessä. Hän sai erikoispostimerkin 1994 ja Pro Urheilu -palkinnon merkittävästä urasta oli vuorossa 2006.
Seuratasolla Nikula edusti Someron Esaa. Hänen pituutensa on 179 cm ja painonsa 70 kg.
Nikula on kotoisin Someron Ihamäen kylästä. Urheilu-uransa jälkeen hän teki pitkän työuran Päijät-Hämeen liiton edunvalvontapäällikkönä.
Kesäkuussa 2012 paljastettiin Somerolla Pentti Nikulan patsas, jonka on tehnyt kuvanveistäjä Sofia Saari.
Nikulan puoliso Leena, o.s. Vesala, saavutti yleisurheilussa useita SM-mitaleja.. Heidän poikansa Kimmo Nikula kilpaili seiväshypyssä nuorten sarjoissa.
Ennätykset aikajärjestyksessä

| 0 | 1 | 2 | 3 |
| --- | --- | --- | --- |
| 471 | Itä-Berliini | 25. helmikuuta 1962 | Euroopan ennätys hallissa |
| 472 | Lahti | 6. toukokuuta 1962 | Euroopan ennätys |
| 475 | München | 26. toukokuuta 1962 | Euroopan ennätys |
| 480 | Jyväskylä | 29. toukokuuta 1962 | Euroopan ennätys |
| 485 | Karhula | 8. kesäkuuta 1962 | Euroopan ennätys |
| 494 | Kauhava | 22. kesäkuuta 1962 | maailmanennätys |
| 492 | Pajulahti | 19. tammikuuta 1963 | hallimaailmanennätys |
| 500 | Pajulahti | 2. helmikuuta 1963 | hallimaailmanennätys |
| 505 | Pajulahti | 2. helmikuuta 1963 | hallimaailmanennätys |
| 510 | Pajulahti | 2. helmikuuta 1963 | hallimaailmanennätys |
| 500 | Pori | 5. toukokuuta 1963 | Euroopan ennätys |
Aiheesta muualla

/ Pentti Nikula Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura.
Ylen Elävä arkisto: Lasikuitu kohotti Pentti Nikulan maagisiin ME-korkeuksiin
Ylen Elävä arkisto: Nikulan EM-hyppy Belgradissa
Gwilym S. Brown: Jump Up, Twist Around, Set Another Record. (juttu Nikulasta ja lasikuituseipäiden murroksesta) Sports Illustrated, 25.2.1963.  Artikkelin verkkoversio. (englanniksi)[vanhentunut linkki]
Tiensuu, Aulis: Maalaispojasta maailmanmaineeseen ja seiväshyppypatsaan malliksi Yleisurheilu.fi. Suomen urheiluliitto. Arkistoitu 12.1.2014. Viitattu 26.1.2013.
Kirjallisuus

Urho Salo: Pentti Nikula, seiväskomeetta (2009)
| n k Suomen vuoden urheilija |
| --- | --- |
Valitut:  1947: Mikko Hietanen, Lassi Parkkinen  1948: Heikki Hasu  1949: Viljo Heino  1950: Heikki Hasu  1951: Veikko Karvonen  1952: Veikko Hakulinen  1953: Veikko Hakulinen  1954: Veikko Hakulinen  1955: Voitto Hellsten  1956: Antti Hyvärinen  1957: Olavi Vuorisalo  1958: Vilho Ylönen  1959: Juhani Järvinen  1960: Veikko Hakulinen  1961: Kalevi Huuskonen  1962: Pentti Nikula  1963: Pentti Eskola  1964: Eero Mäntyranta  1965: Jouko Launonen  1966: Eero Mäntyranta  1967: Eero Tapio  1968: Kaarlo Kangasniemi  1969: Kaarlo Kangasniemi  1970: Kalevi Oikarainen  1971: Juha Väätäinen  1972: Lasse Virén  1973: Mona-Lisa Pursiainen  1974: Riitta Salin  1975: Heikki Ikola  1976: Lasse Virén  1977: Pertti Ukkola  1978: Helena Takalo  1979: Pertti Karppinen  1980: Pertti Karppinen  1981: Heikki Ikola  1982: Keke Rosberg  1983: Tiina Lillak  1984: Marja-Liisa Kirvesniemi  1985: Matti Nykänen  1986: Marjo Matikainen  1987: Marjo Matikainen  1988: Matti Nykänen  1989: Marjo Matikainen  1990: Päivi Alafrantti  1991: Kimmo Kinnunen  1992: Toni Nieminen  1993: Juha Kankkunen  1994: Jani Sievinen  1995: Jari Litmanen  1996: Heli Rantanen  1997: Mika Myllylä  1998: Mika Häkkinen  1999: Mika Myllylä  2000: Arsi Harju  2001: Sami Hyypiä  2002: Samppa Lajunen  2003: Hanna-Maria Seppälä  2004: Marko Yli-Hannuksela  2005: Janne Ahonen  2006: Jukka Keskisalo  2007: Tero Pitkämäki  2008: Satu Mäkelä-Nummela  2009: Aino-Kaisa Saarinen  2010: Minna Kauppi  2011: Kaisa Mäkäräinen  2012: Tuuli Petäjä-Sirén  2013: Tero Pitkämäki  2014: Iivo Niskanen, Sami Jauhojärvi  2015: Tero Pitkämäki  2016: Leo-Pekka Tähti  2017: Iivo Niskanen  2018: Iivo Niskanen  2019: Teemu Pukki  2020: Lukas Hradecký  2021: Matti Mattsson  2022: Iivo Niskanen  2023: Lauri Markkanen 
| --- | --- |
Auktoriteettitunnisteet: Henkilöt :  Kansallisbiografia  Uppslagsverket Finland  Biografiasampo 
Maailmanennätys on syntynyt Kauhavalla 22. kesäkuuta 1962 tuloksella 494.